ສະຫະລັດແລະຈີນ ທຳການ ສົນທະນາ​ຫາລື ທີ່​ “ບໍ່​ເຄີຍ​ມີ​ມາ​ກ່ອນ ບໍ່ເປັນທາງການ ແຕ່ກວມ​ເອົາຫຼາຍ​ເລື້ອງ” 
ການ​ໂອ້​ລົມ​ກັນ​ ທີ່​ນະຄອນ​ບອສຕັນ ​ແມ່ນ​ແນ​ໃສ່ ​ເພື່ອ​ສ້າງ​ຄວາມ​ອົບ​ອຸ່ນ​ ໃຫ້​​ແກ່ ສາຍພົວພັນ ສະຫະລັດ-ຈີນ ກ່ອນ​ໜ້າ​ກອງ​ປະຊຸມ ເອເປັກ ທີ່​ປັກ​ກິ່ງ ​ໃນ​ເດືອນ​ໜ້າ​.
ເຈົ້າໜ້າທີ່ອາວຸໂສຂອງກະຊວງການຕ່າງປະເທດສະຫະລັດຄົນນຶ່ງ ກ່າວວ່າ ລັດຖະມົນຕີຕ່າງປະເທດ John Kerry ໄດ້ທຳການສົນ ທະນາຫາລື ທີ່ ກັບເຈົ້າໜ້າທີ່ອາວຸໂສຈີນຄົນນຶ່ງ ຢູ່ທີ່ເຮືອນສ່ວນຕົວຂອງທ່ານເອງ ໃນນະຄອນ Boston ລັດແມັສຊາຈູແຊສ ທ່ານ Kerry ໄດ້ເປັນເຈົ້າພາບຕ້ອນຮັບ ທ່ານ Yang Jiechi ຊຶ່ງ ເປັນທີ່ປຶກສາລັດຖະບານຈີນ ໃນການໂອ້ລົມກັນ ເປັນເວລາສອງມື້ ທີ່ບໍ່ແມ່ນທາງການ ແຕ່ກໍເປັນການສົນທະນາກັນແບບກົງໄປກົງມາ ກ່ຽວກັບບັນຫາຕ່າງໆຢ່າງກວ້າງຂວາງ ທ່ານ Kerry ກ່າວວ່າ ສ່ວນທ່ານ Yang Jiechi ກ່າວວ່າ: ເຈົ້າໜ້າທີ່ກະຊວງການຕ່າງປະເທດ ທີ່ໃຫ້ຄຳເຫັນກ່ຽວກັບການພົບປະກັນດັ່ງກ່າວ ເວົ້າວ່າ ຜົນຂອງການໂອ້ລົມກັນໃນທ້າຍອາທິດຜ່ານມານີ້ ຈະຄ່ອຍໆເພີ້ມທະວີຂຶ້ນ ແລະແລເຫັນໄດ້ຫຼາຍຂຶ້ນ ໃນຊ່ວງເວລາຕໍ່ໜ້ານີ້ ການໂອ້ລົມກັນທີ່ນະຄອນບອສຕັນ ແມ່ນເປັນການແນໃສ່ເພື່ອສ້າງຄວາມອົບອຸ່ນໃຫ້ແກ່ ສາຍພົວພັນສະຫະລັດ-ຈີນ ກ່ອນໜ້າກອງປະຊຸມສຸດຍອດ ບັນດາຜູ້ນຳເອເຊຍປາຊີຟິກ ທີ່ປັກກິ່ງ ໃນເດືອນໜ້າ ປະທານາທິບໍດີສະຫະລັດ ທ່ານບາຣັກ ໂອບາມາ ແລະ ປະທານປະເທດຈີນ ທ່ານ ສີ ຈິນຜິງ ມີແຜນທີ່ຈະພົບປະກັນ ຫຼັງຈາກກອງປະຊຸມດັ່ງກ່າວ